Fond za zaštitu depozita

Podgorica, 26.12.2022. godine

**Održana XXXI sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je tridesetprvu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda se upoznao sa realizacijom pretkvalifikacionog postupka za izbor banke-isplatioca. Zahtjev za dostavljanje tehničkih ponuda za učestvovanje u pretkvalifikacionom postupku za izbor banke-isplatioca dostavljen je svim kreditnim institucijama kojima je Centralna banka Crne Gore izdala dozvolu za rad. Upravni odbor je izrazio zadovoljstvo što je zainteresovanost za obavljanje posla banke – isplatioca pokazalo više kreditnih istitucija.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 30.11.2022. godine. Konstatovano je da ukupna sredstva Fonda na 30.11.2022. godine iznose 142,07 miliona eura, ukupni depoziti iznose 5,07 milijardi eura, a garantovani depoziti iznose 1,87 milijardi eura.